b"\n_START_ARTICLE_\nTourville-klassen\n_START_SECTION_\nHistorie\n_START_PARAGRAPH_\nI 1972 begyndte arbejdet p\xc3\xa5 det f\xc3\xb8rste skib i klassen og skibet og klassen blev opkaldt efter den franske admiral Tourville. I 1974 l\xc3\xb8b Tourville (D610) af stabelen og indgik i fl\xc3\xa5dens tal samme \xc3\xa5r. Skibet blev efterfulgt af de to skibe Duguay-Trouin (D611) og de Grasse (D612). Klassens prim\xc3\xa6re opgaver best\xc3\xa5r i at beskytte skibet og n\xc3\xa6rliggende skibe mod luft og ub\xc3\xa5dstrusler. Klassen var oprindeligt udstyret med Melafon antiub\xc3\xa5dsraketter, disse blev dog fjernet fra skibene i slutningen af 1980'erne. Duguay-Trouin udgik fra tjeneste i 1999, de andre enheder fik begge en opgradering mellem 1994 \xe2\x80\x93 1996.\n_START_SECTION_\nBev\xc3\xa6bning\n_START_PARAGRAPH_\nTourville-klasses hovedbev\xc3\xa6bning best\xc3\xa5r af MM.38 Exocet antiskibsmissiler, et Crotale SAM-system samt antiub\xc3\xa5dstorpedoer. Udover hovedbev\xc3\xa6bningen er Tourville desuden udrustet med tre styk 100\xc2\xa0mm kanoner, de to andre skibe i klassen dog kun med to. Skibene kan medf\xc3\xb8re to Westland Lynx helikoptere der kan medbringe Mk. 46 torpedoer eller dybdebomber."